21.11.2022
MT
Il-Ġurnal Uffiċjali tal-Unjoni Ewropea
L 300/15
irresponsabbli; u ii) isaħħu r-rabta bejn l-isforzi biex jittaffa r-riskju fl-IA responsabbli fl-isfera ċivili ma' dawk li diġà qed isiru f'livell intergovernattiv fil-komunità tad-diżarm, il-kontroll tal-armi u nonproliferazzjoni.
Kruċjalment, mhuma maħsuba li jistabbilixxu ebda standard, prinċipju, jew regolament ġdid, jew jinterferixxu b'mod ieħor f'oqsma filkompetenza tal-Istati.
Minflok, għandhom l-għan jiżviluppaw sforzi ta' innovazzjoni ċivili responsabbli biex jinkludu r-riskji għall-paċi u s-sigurtà maħluqa mid-devjazzjoni u l-użu ħażin tal-IA ċivili minn atturi irresponsabbli, u jedukaw dwar l-isforzi intergovernattivi rilevanti eżistenti.
Sabiex effettivament jilħqu lill-komunità tal-IA ċivili, u jħallu impatt fuqha, il-proġetti jimplimentaw approċċ fuq tliet livelli, u jfittxu li
(a) jinvolvu lill-edukaturi – ħidma ma' edukaturi u ma' żviluppaturi ta' kurrikuli akkademiċi magħżula dwar l-iżvilupp u l-promozzjoni ta' materjal edukattiv li jista' jintuża biex jintegra l-kunsiderazzjoni tar-riskji għall-paċi u s-sigurtà li jirriżultaw mid-devjazzjoni u l-użu ħażin tar-riċerka u l-innovazzjoni tal-IA ċivili minn atturi irresponsabbli fit-taħriġ ta' prattikanti futuri tal-IA (pereżempju f'korsijiet dwar l-etika u l-innovazzjoni responsabbli tal-IA);
(b) jinvolvu lill-istudenti – introduzzjoni ta' studenti magħżula minn madwar id-dinja fix-xjenza, teknoloġija, inġinerija u matematika (STEM) għal kif ir-riskji għall-paċi u s-sigurtà maħluqa mid-devjazzjoni u l-użu ħażin tal-iżvilupp tal-IA ċivili minn atturi irresponsabbli jistgħu jiġu identifikati, prevenuti jew imtaffija fil-proċess ta' riċerka u innovazzjoni jew permezz ta' proċessi oħra ta' governanza; u
(c) jinvolvu lill-industrija tal-IA – ħidma ma' assoċjazzjonijiet ta' professjonisti u ma' korpi tal-istandards bħall-Istitut talInġinieri Elettriċi u Elettroniċi (IEEE) i) għat-tixrid ta' materjal edukattiv imfassal apposta u għal attivitajiet ta' involviment ma' professjonisti tekniċi; ii) għall-appoġġ ta' użi pożittivi tal-IA għall-paċi u s-sigurtà; u iii) għall-iffaċilitar ta' djalogu u skambju ta' informazzjoni bejn esperti mid-dinja akkademika, is-settur privat u l-gvernijiet dwar kif jista' jittaffa r-riskju tad-devjazzjoni u l-użu ħażin tar-riċerka u l-innovazzjoni tal-IA minn atturi irresponsabbli.
B'approċċ bħal dan, il-proġetti jistgħu jilħqu lill-komunità tal-IA fil-livelli kollha, mhux biss lill-prattikanti attwali iżda wkoll lill-ġenerazzjonijiet futuri.
Jippermetti wkoll l-involviment bejn il-kategoriji mifruda tad-dinja akkademika, l-industrija u oħrajn, u jappoġġa s-sostenibbiltà ta' sforzi futuri billi jistabbilixxi networks li jaqsmu din is-separazzjoni.
Il-proġetti jfittxu wkoll li jisfruttaw is-setgħa ta' għaqda u l-esperjenza tas-SIPRI u tal-UNODA biex iħallu impatt fuq il-komunità dinjija tal-IA, mhux biss fuq il-partijiet ikkonċernati fl-UE.
Is-SIPRI u l-UNODA jinsabu f'pożizzjoni unika biex jilħqu u jiffaċilitaw l-involviment bejn l-atturi tal-IA minn madwar l-Afrika, l-Asja u l-Paċifiku, l-Ewropa, u l-Amerka ta' Fuq u t'Isfel.
Iż-żewġ entitajiet għandhom ukoll esperjenza ta' ħidma f'oqsma oħra tax-xjenza u tat-teknoloġija fejn iħabbtu wiċċhom ma' sfidi ta' użu doppju u ta' proliferazzjoni, fosthom il-bijoteknoloġija.
Il-proġetti jfittxu wkoll li jieħdu vantaġġ mill-kundizzjonijiet preżenti fl-Unjoni Ewropea, bħal a) l-eżistenza ta' proċessi avvanzati ta' diversi partijiet ikkonċernati dwar IA responsabbli; b) il-livell għoli ta' involviment fi kwistjonijiet ta' diżarm, kontroll tal-armi u nonproliferazzjoni fl-UE, u għarfien espert f'dawn il-kwistjonijiet; c) id-diversità tal-konnessjonijiet li l-organizzazzjonijiet akkademiċi, tarriċerka u tas-settur privat fl-UE għandhom ma' reġjuni oħra, b'mod partikolari fin-Nofsinhar Globali, li ser ikun ukoll mira ewlenija għall-involviment; u d) id-diversità tan-nazzjonalitajiet tal-istudenti, tal-edukaturi u tal-inġiniera fl-universitajiet, fl-istituzzjonijiet tar-riċerka u fis-settur privat.
L-inklużjoni ser titqies fil-qalba tat-tmexxija tal-attivitajiet tal-proġetti.
Sabiex jagħtu appoġġ effettiv lill-komunità tal-IA, il-proġetti jirrikonoxxu li l-komunità tal-IA tikkonsisti minn firxa ta' atturi varjati, u partikolarment li
(a) l-ġeneru huwa fattur rilevanti ħafna.
Għal din ir-raġuni, il-kwistjonijiet tal-ġeneru ser jiġu integrati f'konformità malistrateġiji tan-NU għall-integrazzjoni tal-perspettiva tal-ġeneri u l-parità fis-sistemi kollha.
Il-parteċipazzjoni tan-nisa fl-attivitajiet kollha tal-proġett ser tkun imħeġġa u meħtieġa; u
(b) l-persuni b'diżabbiltà ser jiġu inklużi dejjem u kullimkien bil-bżonnijiet tagħhom moqdija kull fejn dan ikun raġonevolment possibbli.
Fost l-oħrajn, dan ser jindirizza l-ostakli għall-parteċipazzjoni tal-persuni b'diżabbiltà kif ukoll jiżgura li jittieħdu passi għall-involviment tal-persuni b'diżabbiltà u jiffaċilita r-rappreżentazzjoni tal-fehmiet u l-esperjenzi sostantivi tagħhom.